  Майя Бывальцева Этнографияя бадӟым диктант Ижкарын 2 интыын ортчоз. Иворъёсъя «Удмуртия» агентстволы со сярысь ивортӥз Ижкар администрациысь шор ёзо, школалэсь азьвыл но нимысьтыз дышетонэз возёнэз азинтонъя ёзэтлэн кивалтӥсез Елена Землякова. Ижкарын улӥсьёс диктант гожтыны быгатозы 11 номеро школаын (Горький ульчаысь 160 номеро юрт) но Флор Васильев нимо лыдӟиськонниын (Пионерилы 50 ар ульчаысь 22 номеро юрт). Дыр ортчемъя сыӵе интыос тросгес луыны быгатозы. «Ми вераськимы школаослэн кивалтӥсьёсынызы, соос ивортодэт мед люкалозы шуыса — кӧня пиналъёс но дышетӥсьёс диктантэ пыриськозы. Ужрадэ гожтӥськыны кулэ ӧвӧл, но милям тодэммы потэ, кӧнягес калык люкаськоз. Со ужез радъян вылысь лэсьтӥське, кинэ ке лэзёнтэм вылысь уг», -вераз Землякова. Тодэ вайытом, Этнографияя бадӟым диктант ортчоз 4-тӥ коньывуонэ. Удмуртиысь Йӧскалык политикая министерстволэн кичӧлтэмезъя со нырысьсэ радъяське но Тотальный диктант, Бадӟым удмурт диктант, Географияя Росси диктант выллем акциослы укша. Ужрад Россиын улӥсьёслы этнография удысын тодон-валанъёссэс эскерыны, кунын улӥсь калыкъёслэн йылолъёссы но кылъёссы сярысь тодонлык басьтыны луонлык сётоз. Тегъёс: Лулчеберет Ижкар Удмуртия Мерлык йӧскалыкполитикаяминистерство этнография  